Nedlæggelse af Agenda 21 Rådet 
Sagsfremstilling 
12.    Nedlæggelse af Agenda 21 Rådet  
                                                                                                                        Åbent 
Sagsnr.: 326-2007-51924       J.nr.: 01.02.25            Claus Lauritsen.: 326-2014-180698 
  
[adresse] 
Agenda 21 Rådet i Kalundborg kommune har besluttet at nedlægge sig selv jf. rådets gældende vedtægter, §10 stk. 
1. Rådet er således opløst med virkning fra den 19. juni 2014. 
  
Agenda 21 Rådet i Kalundborg Kommune blev etableret i forbindelse med kommunesammenlægningen i 2007. Det 
var Agenda 21-gruppen i [adresse] og Det Grønne Råd fra [adresse], der i juni 2006 tog 
initiativ til oprettelsen af et Agenda 21 råd i den nye kommunale struktur.  
  
Kommunalbestyrelsen besluttede på møde den 25. april 2007 at Agenda 21 Rådet skulle involveres i udarbejdelsen 
af den nye kommunes første Agenda 21 Strategi. Agenda 21 Rådets medlemmer samarbejdede med kommunens 
administration og lagde mange timer i dette arbejde, således at Kommunalbestyrelsen den 23. april 2008 kunne 
vedtage Lokal Agenda 21-strategi 2008-2012. 
  
Agenda 21 Rådets formål har været at arbejde for, at forståelsen for bæredygtighed blev udbredt til borgere i hele 
kommunens område, og at bæredygtighed blev en del af hverdagen for borgere, institutioner, virksomheder og 
kommunens drift. Gennem årene har Rådet således fulgt med i kommunalbestyrelsens beslutninger og har på deres 
månedlige møder diskuteret aktuelle sager. Rådet har udarbejdet udførlige høringsvar til kommunale planer og 
politikker, og har ligeledes deltaget aktivt i borgermøder. 
  
Rådet har også selv stået som arrangør for flere arrangementer for at sætte bæredygtighed til debat bl.a. et møde i 
2011 om udvikling af kommunens landdistrikter. I 2010 arrangerede Agenda 21 Rådet i samarbejde med 
kommunens administration to borgermøder om klima og energi. På baggrund af møderne udarbejdede Rådet et 
katalog med ideer, forslag og inspiration, der siden er indarbejdet i Kalundborg Kommunes Klimaplan 2013-2020. 
Agenda 21 Rådet har hvert år inviteret borgere med på en naturvandring ved juletid, ligesom de også to år i træk har 
været at finde på [adresse]. Gennem flere år har repræsentanter fra Agenda 21 Rådet deltaget aktivt i 
[adresse], De Grønne Interessenter og Trafikfølgegruppen. De senere år har Agenda 21 Rådet også været i 
løbende dialog og udvekslet erfaringer med lokale agenda 21 grupper i nabokommunerne. 
  
BEHANDLING 
Direktionen, Teknik og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og udviklingsdirektøren fremsender sagen til orientering. 
  
ØKONOMISKE KONSEKVENSER 
Udviklingsstaben har afsat en årlig pulje på 10.000 kr. til at dække Agenda 21 Rådets udgifter til afholdelse af 
borgerrettede aktiviteter. Agenda 21 Rådet har fået dækket deres udlæg løbende, således er der ikke med Rådets 
opløsning noget økonomisk udestående. Direktionssekretariatet har afholdt udgifter til mødeforplejning. 
  
Direktionens møde den 5. august 2014: 
Direktionen anbefaler teknik- og miljødirektørens indstilling. 
Teknik- og Miljøudvalgets møde den 11. august 2014: 
Udvalget vedtog at anbefale Direktionens indstilling. 
Økonomiudvalgets møde den 20. august 2014: 
Økonomiudvalget vedtog at anbefale Teknik- og Miljøudvalgets indstilling. 
  
  
  
Kommunalbestyrelsens møde den 27. august 2014: 
Kommunalbestyrelsen vedtog at godkende Økonomiudvalgets indstilling. 
